Pokrovskas (Ukraina)
Pokrovskas (ukr. Покровськ, rus. Покровск) – miestas rytų Ukrainoje, Donecko srityje, 50 km į šiaurės vakarus nuo Donecko; rajono centras. Geležinkeliai į Charkovą, Dniprą, Donecką. Metalo apdirbimo, mašinų (kranų), tekstilės, siuvimo, maisto (mėsos, pieno) pramonė; geležinkelio riedmenų remonto įmonės, stambiaplokščių namų statybos kombinatas. Veikia Donecko politechnikos instituto filialas, istorijos ir kraštotyros muziejus. 2001 m. 76,2 % miesto gyventojų save laikė ukrainiečiais, 22,4 % – rusais, 0,7 % – baltarusiais.